CELEX: 32019R0928
Language: fi
Date: 2019-06-03 00:00:00
Title: Komission täytäntöönpanoasetus (EU) 2019/928, annettu 3 päivänä kesäkuuta 2019, tiettyjen tavaroiden luokittelusta yhdistettyyn nimikkeistöön

6.6.2019   
               
               
                  FI
               
               
                  Euroopan unionin virallinen lehti
               
               
                  L 148/22
               
            
         KOMISSION TÄYTÄNTÖÖNPANOASETUS (EU) 2019/928,
         annettu 3 päivänä kesäkuuta 2019,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
                  
               
                     (2)
                  
                  
                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
                  
               
                     (3)
                  
                  
                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
                  
               
                     (4)
                  
                  
                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
                  
               
                     (5)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
         
         
            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 3 päivänä kesäkuuta 2019.
            
               
                  Komission puolesta,
               
               
                  puheenjohtajan nimissä
               
               Stephen QUEST
               
                  Pääjohtaja
               
               
                  Verotuksen ja tulliliiton pääosasto
               
            
         
         
            (1)  EUVL L 269, 10.10.2013, s. 1.
         
            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
      
         
            LIITE
            
                        Tavaran kuvaus
                     
                     
                        Luokittelu
                        (CN-koodi)
                     
                     
                        Perusteet
                     
                  
                        (1)
                     
                     
                        (2)
                     
                     
                        (3)
                     
                  
                        Lieriönmuotoinen tavara (nk. ”valokuitujen jatkoskotelo ilman liittimiä”), jonka läpimitta on noin 140 mm ja korkeus noin 400 mm. Tavaran paino on noin 2,5 kg. Tavara on pääosin muovia, ja siinä on joitakin pieniä metallista valmistettuja osia (kiinnittimiä ja ruuveja).
                        Tavaran kantaosassa on neljä kaapelin sisääntuloaukkoa. Kun tavara on täysin koottuna, kantaosa on kiinnitetty tavaran lieriönmuotoiseen muovikoteloon irrotettavalla pyöreällä näppäinsalvalla.
                        Sisällä on tavaran kantaosaan kiinnitetty muovinen jatkoslevy. Levyssä on erityisiä uria. Kun tavara esitetään tullille, siinä ei ole mitään liittimiä.
                        Tavara on tarkoitettu kaapeleiden suojaamiseen.
                        
                            (*1) Katso kuvat
                     
                     
                        3926 90 97 
                     
                     
                        Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 3926 , 3926 90  ja 3926 90 97  nimiketekstien mukaisesti.
                        Luokittelu alanimikkeeseen 8536 70 00 ”liittimet valokuituja, valokuitukimppuja tai valokaapeleita varten” tai alanimikkeeseen 8536 90 10 ”liitännät ja kosketinelementit lankoja ja kaapeleita varten” (jotka ovat liitäntöihin käytettäviä sähkölaitteita) ei tule kyseeseen, koska kyseinen tavara on pelkkä kotelo. Siinä ei ole liittimiä valokuiduille, valokuitukimpuille tai valokaapeleille, eikä se sisällä ”liitäntöjä ja kosketinelementtejä lankoja ja kaapeleita varten”.
                        Luokittelu nimikkeeseen 8538 ”osat, jotka soveltuvat käytettäviksi yksinomaan tai pääasiallisesti nimikkeen 8535 , 8536  tai 8537  laitteissa” ei myöskään tule kyseeseen, koska liittimien, koskettimien tai niiden asennusvarausten puuttumisen vuoksi tavaraa ei voida pitää nimikkeen 8536  mukaisena sähkölaitteena tai sen tunnistettavana osana.
                        Tavara on sen vuoksi luokiteltava perusaineosansa (muovin) mukaisesti CN-koodiin 3926 90 97  muuksi muovitavaraksi.
                     
                  
               (*1)  Kuvat ovat ainoastaan ohjeellisia.